Приложение № 7 към чл. 33, ал.5, т.6 и чл.37, ал. 2

**Ред и срокове за предоставяне от Управляващ орган и междинно звено към Счетоводния орган на информация по чл. 35 и чл. 36**

1. Управляващият орган (УО) и междинното звено (МЗ) информират Счетоводния орган (СО) за регистрираните вземания по определени индивидуални финансови корекции и установени недължимо платени или надплатени, както и неправомерно получени или неправомерно усвоени суми по декларирани към ЕК разходи и за отписани декларирани към ЕК финансови корекции/ недължимо платени или надплатени, както и неправомерно получени или неправомерно усвоени суми от Доклад за извършена верификация в срок до 5 работни дни след датата на осчетоводяване. Междинното звено информира СО с копие до УО за регистрираните вземания по приоритети делегирани му от УО, от своя страна УО информира СО за взетите контролни записвания относно регистрирано вземане в МЗ.
2. Управляващият орган и междинното звено информират Счетоводния орган при промяна или отмяна на:

* регистрирани вземания по финансови корекции и недължимо платени или надплатени, както и неправомерно получени или неправомерно усвоени суми по декларирани към ЕК разходи;
* отписани декларирани към ЕК финансови корекции/недължимо платени или надплатени, както и неправомерно получени или неправомерно усвоени суми от Доклад за извършена верификация в срок до 5 работни дни след осчетоводяването.

1. Информацията по точки 1 и 2 по програмите се извършва с образец – Приложение № 8 или образец – Приложение № 9.
2. Информацията по точки 1 и 2 по двустранните програми за трансгранично сътрудничество по външните граници на ЕС се извършва с електронно подписан образец – Приложение № 10 или образец – Приложение № 11.
3. Управляващият орган и междинно звено информират Счетоводния орган за осчетоводените възстановени (включително прихванати) финансови корекции или по декларирани към ЕК разходи, както и за лихвите за просрочие (ако е приложимо) до 5 работни дни след датата на осчетоводяване на възстановяването (включително прихващането). Уведомяването се извършва с образец – Приложение № 9 по програмите или образец – Приложение № 11 по двустранните програми за трансгранично сътрудничество по външните граници на ЕС.
4. Разпределението по източници на финансиране се извършва от Управляващия орган и междинното звено при спазване на съотношението, определено за съответния фонд/ програма или двустранна програма за ТГС/приоритет/процедура за предоставяне на ФП/акт за предоставяне на ФП.
5. При възстановяване по сметките на Счетоводния орган на средства, различни от изброените в т. 5, Управляващият орган и междинното звено предоставят информация за вида им до 5 работни дни от датата на постъпването им по транзитната сметка на Управляващия орган или междинното звено. Уведомяването се извършва с образец – Приложение № 9 по програмите или образец – Приложение № 11 по двустранните програми за трансгранично сътрудничество по външните граници на ЕС.
6. За наложените финансови корекции преди изплащане на финансова подкрепа, в резултат на пропуски при провеждането на процедурите за възлагане на обществени поръчки всеки Управляващ орган и междинно звено информира Счетоводния орган до 5-то число след края на отчетния период с Образец – Приложение № 12 по програмите или Образец – Приложение № 13 по двустранните програми за трансгранично сътрудничество по външните граници на ЕС.

Приложенията по точки 3-5, 7 и 8 се изпращат по електронен път, с електронен подпис на адрес: [accountingnf@minfin.bg](mailto:accountingnf@minfin.bg).